Panzerschreck
Panzerschreck (njem. teror za tenkove) je bio naziv za protivtenkovsku raketnu pušku (Racketenpanzerbuchse ili skraćeno RPzB) kalibra 88 mm, za višekratnu upotrebu, koja je proizvedena u Njemačkoj tokom Drugog svjetskog rata. Bila je namjenjena pješadiji kako bi se povećala njena sposobnost da samostalno napada i uništava protivnička oklopna vozila. Pješadinac je najčešće dejstvovao iz ležećeg ili klečećeg položaja sa bacačem oslonjenim na rame. Panzerschreck je ispaljivao granatu na raketni pogon, sa krilatim stabiliztorom i kumulativnim punjenjem. Napravljen je u mnogo manjem broju nego što je to bio slučaj sa Panzerfaustom koji je bio predviđen za jednokratnu upotrebu.